বাংলা ওয়েবসিরিজ ‘ওয়ান নাইট স্ট্যান্ড’-এর প্রথম ওয়েবিসোড খুব অল্প সময়ের মধ্যেই সাড়া ফেলে দিয়েছে বাংলা ওয়েব মিডিয়ায়। ‘দেবো’ ও ‘দেবী’ ইতিমধ্যেই টক অফ দ্য টাউন। একই সঙ্গে চর্চার বিষয় প্রিয়ম চক্রবর্তী ও সৌরভ দাসের ঘনিষ্ঠ কিছু মুহূর্ত। এই নিয়ে বিশেষ কিছু মন্তব্যও করেছেন প্রিয়মের ‘বেটার হাফ’, অভিনেতা শুভজিৎ কর। 
এমন একটি চরিত্রে প্রিয়মকে আগে কখনও দেখেননি দর্শক। তাঁর অভিনয়ক্ষমতার পরিচয় এর আগেও পেয়েছেন বাংলা টেলিভিশনের দর্শক কিন্তু অভিনয়ের অত্যন্ত শক্তিশালী একটি দিক বেরিয়ে এসেছে অম্বরীশ বন্দ্যোপাধ্যায়ের পরিচালনায়। অত্যন্ত আকর্ষণীয় স্টোরিলাইন ও দারুণ অভিনয়ের পাশাপাশি ‘ওয়ান নাইট স্ট্যান্ড’-এর বিরাট বড় ইউএসপি তার মিউজিক। 
প্রথম এপিসোডের শুরুটাই অসাধারণ একটি ক্লাব সং দিয়ে। ওই গানটিই এপিসোডের মুডটি তৈরি করে দেয় কয়েক সেকেন্ডের মধ্যে। এবার মুক্তি পেল ওই সিরিজের থিম মিউজিক ভিডিও। দেখে নিতে পারেন ভিডিওটি নীচের লিঙ্কে ক্লিক করে। আগামী ১২ ডিসেম্বর মুক্তি পেতে চলেছে এই সিরিজের বাকি চারটি এপিসোড।